Diari Oficial de la Generalitat Valenciana


Sumari del DOGV 1674, del 29-11-1991 (1991/823350)

ORDRE de 15 de novembre de 1991, de la Conselleria d'Economia i Hisenda, per la qual regula determinades emissions d'obligacions i bons de la Generalitat Valenciana corresponents al << Programa Financer 1991)>.
------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/11/15/(1)/dof/vci/html**

### Dades del document

Número de DOGV
:   1674

Data del DOGV
:   29-11-1991

Secció del DOGV
:   DISPOSICIONS GENERALS

Número del document
:   1991/823350


Data del document
:   15-11-1991

Organisme emissor
:   Conselleria d'Economia i Hisenda

Tipus de document
:   Ordre

Anàlisi jurídica

Ordre de 15 de novembre de 1991, de la Conselleria d'Economia i Hisenda, per la qual regula determinades emissions d'obligacions i bons de la Generalitat Valenciana corresponents al Programa Financer 1991.  
La Llei 7/1990, de 28 de desembre, de Pressupostos de la Generalitat Valenciana per a l'exercici 1991, autoritza el Govern Valencià perquè emeta deute públic o concerte operacions de crèdit fins un import de 51.703.322.872 pessetes d'endeutament net, deduïda la variació neta d'actius financers, la qual cosa equival a un import total de 12.647.291.554 pessetes brutes. El Govern Valencià mitjançant Acord de 30 de setembre de 1991 autoritza el programa financer de l'any 1991, referent a les emissions de deute públic.  
Per consegüent per al desplegament de l'acord esmentat,  
ORDENE:  
1. Import del deute, procediment d'emissió, formalització, terminis i dates del deute que s'ha d'emetre.  
1.1 La Direcció General del Tresor i Política Financera emetrà com a màxim l?import establert en el programa financer 1991 amb les especificacions següents:  
El procediment d'emissió serà mitjançant subhasta competitiva.  
L'import que s'ha d'emetre s'establirà en cada convocatòria.  
La formalització del deute podrà ser en:  
- Bons amb rendiment explícit al termini de 5 anys.  
- Obligacions cupó zero al termini de 10 anys. Les dates d'emissió i d'amortització seran:  
 Emissió Amortització  
Bons 29-11-1991 29-11-1996  
Obligacions 29-11-1991 29-11-2001  
Els llançaments que s'efectuen, comportaran la tècnica d'agregació d'emissions amb la finalitat de facilitar el desenvolupament del mercat de deute de la Generalitat Valenciana. D'aquesta manera, el termini de vida dels llançaments posteriors al primer tindrà una vida més reduïda, a l?efecte d'adaptar-se als venciments.  
2. Característiques de l?emissió de bons i d'obligacions cupó zero.  
2.1 Seran bons el deute de la Generalitat el termini de vida del qual siga de 5 anys i obligacions aquell el termini del qual és de 10 anys.  
El valor nominal unitari serà de 10.000 pessetes per als bons i de 100.000 per a les obligacions, representats en títols múltiples amb possibilitat de convertir-los en anotacions en compte  
2.2 El valor d'amortització serà en el cas dels bons a la par i en el de les obligacions cupó zero serà amb prima d'amortització de 184%.  
3. Tipus d'interés i pagament de cupons.  
3.1 En el cas dels bons el tipus d'interés nominal anual serà de l'11,30%, i el pagament de cupons es realitzarà semestralment els dies 29 de maig i 29 novembre de cada any i durant els cinc de vida dels bons. El període de temps des del desemborsament de cada llançament fins al primer cupó pospagat es reduirà en els dies necessaris perquè els restants períodes de cupó siguen complets i el venciment de l?últim coincidesca amb la datà d'amortització final.  
Així mateix, independentment del moment en què s'efectue el llançament, l?import corresponent a cada venciment d'interessos, inclòs el més pròxim al venciment, serà igual per a tots els títols emesos amb el mateix cupó.  
4. Altres característiques:  
4.1 El deute de la Generalitat Valenciana a què es refereix aquesta ordre, gaudirà de totes les garanties, immunitats i privilegis propis del deute de l'Estat.  
4.2 Atesa la condició d'amortitzable, el deute es computarà pel seu valor nominal en tota classe de fiançaments davant l'Estat, comunitats autònomes, diputacions provincials, ajuntaments i qualssevol corporacions públiques o administratives.  
4.3 Aquests títols tindran la consideració de valors aptes, a l'efecte d'inversió necessària en els corresponents coeficients de les societats de garantia recíproca, de les entitats d'assegurança privada i d'aquelles altres similars que tinguen reconeguda automàticament la computabilitat dels títols del deute públic de l'Estat.  
5. Calendari d'emissió i procediment d'adjudicació.  
5.1 Les convocatòries per a les subhastes d'emissions de bons i obligacions cupó zero es realitzaran mitjançant resolució del Director General del Tresor i Política Financera abans de les 12 hores del novè dia hàbil previ a la data d'emissió, indicant-hi el volum total que s'ha de subhastar. El sistema de comunicació serà per mitjà de fax.  
5.2 El termini per a la recepció de les ofertes serà des del vuitè dia hàbil anterior a les 8 hores del matí fins les 12 hores del matí del sisè dia hàbil anterior a la data d'emissió. Les ofertes s'acomodaran al model que s'adjunta com annex I al Conveni del Programa Financer.  
5.3 La data d'adjudicació o resolució de la subhasta serà el cinquè dia hàbil anterior a la data d'emissió abans de les 14 hores. L'adjudicació o denegació serà comunicada a les entitats participants per fax.  
5.4 En cas d'existir període de subscripció per a les emissions de bons, s'indicaran els terminis i les característiques en cada convocatòria.  
5.5 La data d'emissió i desemborsament serà el novè dia hàbil posterior a la data de la convocatòria i el règim de desemborsament i pagaments serà l?establert en el Conveni del Programa Financer de la Generalitat Valenciana, any 1991.  
5.6 En cas d'efectuar-se prorrateig, s'atindrà al que estipula el Conveni del Programa Financer.  
5.7 La definició de dia hàbil, a aquest efecte, es correspondrà amb la recollida en el Conveni de Pagarés de la Generalitat Valenciana 1990.  
6. Determinació del preu d'emissió.  
6.1 Una vegada rebudes totes les ofertes en la Direcció General del Tresor i Política Financera, les ordenarà de major a menor preu. Una vegada determinat el preu mínim que correspondrà al TIR més elevat adjudicat, les ofertes els preus de les quals es troben entre el preu mínim i el mitjà ponderat s'adjudicaran pels preus oferts, i a les ofertes adjudicades els preus de les quals estiguen per damunt del preu mitjà ponderat, se'ls aplicarà aquest últim. Els preus oferts hauran de ser com a màxim amb tres decimals.  
6.2 La Direcció General del Tresor i Política Financera indicarà mitjançant resolució els volums adjudicats, els preus i els TIR corresponents.  
6.3 Les entitats financeres no repercutiran cap comissió ni despesa a la Generalitat.  
7. Fórmules aplicables.  
7.1 La TIR corresponent als preus mínims acceptats i mitjà ponderat de les subhastes de bons es determinarà utilitzant la mateixa fórmula que aplica el Tresor per a les seues emissions d'aquesta naturalesa, en els casos que la primera liquidació d'interessos des del desemborsament no siga un període sencer. En els altres casos, el TIR s'aplicarà considerant els períodes de temps idèntics, independentment del nombre de dies exacte de cada període complet.  
7.2 Fórmula de les emissions cupó zero.  
   
Preu: preu en percentatge  
P: Prima d'amortització  
D: Dies naturals  
R: TIR  
8. Delegació de competències  
8.1 Autoritze el Director General del Tresor i Política Financera per a adoptar les mesures i resolucions que es requeresquen per a l?execució d'aquesta ordre.  
València, 15 de novembre de 1991.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI